**JUDEŢUL ARGEŞ**

**REGIA AUTONOMĂ JUDEŢEANĂ**

**DE DRUMURI ARGEŞ R.A.**

**Str. George Coşbuc nr. 40**

**Telefon/Fax 0248/280.958**

Anexa

La Hotărârea Consiliului Județean Argeș \_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_

PLAN DE ACŢIUNE

## **pentru prevenirea şi combaterea înzăpezirii**

**şi poleiului pe drumurile şi podurile judeţene**

**din judeţul Argeş pentru iarna 2019 – 2020**

Modul de pregătire şi acţionare pe timp de iarnă, precum şi întocmirea planului de acţiune pe timpul iernii sunt în sarcina administratorului drumurilor conform prevederilor Normativului AND 525/2013.

Reţeaua de drumuri judeţene are o lungime totală de **1.193,948 km** repartizati astfel:

- District Piteşti - 274,646 km

- District Cepari - 273,668 km

- District Căteasca – 227,448 km

- District Băjeşti – 207,552 km

- District Hârseşti – 103,142 km

- District Buzoeşti – 107,492 km

Sectoarele de drumuri judeţene au fost repartizate pe 6 districte şi împărţite pe 4 niveluri de viabilitate, astfel :

**Nivelul I de viabilitate= 115,140 km** necesită deszăpezire în termen de 10 ore pentru minimum o bandă de circulaţie si 2 – 4 zile pentru eliberarea ambelor benzi de circulaţie.

**Nivelul II de viabilitate= 484,295 km** necesită deszăpezire în 1 – 2 zile pentru minimum o bandă de circulaţie si 4 – 6 zile pentru eliberarea ambelor benzi de circulaţie.

**Nivelul III de viabilitate** **= 475,528** **km** necesita o intervenţie de 4 zile pentru o bandă şi 7 – 10 zile pentru ambele benzi de circulaţie.

**Nivelul IV de viabilitate** **= 95,900** **km**, la care cheltuielile necesare întreţinerii pe timpul iernii sunt nejustificate economic, deszăpezirea lor sau combaterea lunecuşului se va efectua numai în cazuri deosebite, când situaţia o impune (închiderea altor sectoare de drum de nivel superior de viabilitate cu imposibilitatea ca acestea să poată fi deschise într-un timp mai scurt ca cel de nivel IV, prin care se poate rezolva accesul în zonă).

În funcţie de acestea administratorul drumurilor organizează unităţile operative de acţiune şi le va dota cu utilaje şi echipamente de intervenţie.

Astfel s-a stabilit că sunt necesare un numar de 121 de utilaje repartizate pe districte.

Buldozer 1buc

Autobasculantă 16 t cu lama 1buc

Tractor echipat cu lamă pentru zăpadă 9buc

Autogreder 8buc

Încărcător frontal 12buc

Utilaj multifuncţional cu lamă şi RNSP 2buc

Buldoexcavator 22buc

ATB cu lamă si RNSP 19buc

Autoutilitară 6buc

Autofreză zăpadă 3buc

Autoremorcher 5buc

Excavator 2buc

Autoexcavator 1buc

ATB cu lama 30buc

Cantitatea aprovizionată de sare pentru zonele unde se acţionează cu amestec de material antiderapant şi sare va fi direct proporţională cu cantitatea de nisip antiderapant, de regulă 15 – 30% din greutatea acestuia.

În condiţiile în care nu sunt suficiente depozite acoperite pentru a se putea face amestecul, în vederea evitării aglomerării materialului antiderapant prin înghet, aprovizionarea cu materiale chimice se va face în acelaşi procent din necesar ca şi pentru materialele antiderapante.

Combaterea lunecuşului se face utilizând materiale antiderapante (nisip, zgură etc.) cât şi fondanţi chimici (sare, clorură de calciu, saramură de sare) sau amestec de 10 – 30% (sau chiar mai mult pentru îmbracăminţi cu etanşeitate bună) sare şi nisip.

Amestecurile trebuie să fie omogene, iar răspândirea lor cât mai uniformă pe suprafaţa părţii carosabile (cantităţi mai mari pe zone critice cum ar fi: intersecţii, declivităţi mari, curbe cu raze mici etc.).

Utilizarea sării este eficientă numai pentru temperaturi la suprafaţa carosabilului mai mari de -7°C, pentru temperaturi mai scăzute fiind periculoasă şi nu se va mai folosi.

Pe drumurile cu circulaţie intensă sau în timpul când vântul suflă tare este eficient să se utilizeze sare preumezită, dar numai până la temperaturi de -7°C.

Sarea pură se va utiliza numai pe îmbrăcăminţi bine etanşeizate cu aprobarea AND, respectiv a conducerii administraţiei locale.

Pentru temperaturi mai scăzute (pâna la -15°C) se poate utiliza clorura de calciu sau numai material antiderapant.

În cazul folosirii saramurii de sare aceasta trebuie să aibă o concentraţie de minimum 22 – 25%, în funcţie de temperatura suprafeţelor căii (mai mare de -3°C) şi condiţii atmosferice.

Materialul antiderapant se foloseşte de asemenea pe îmbracăminţile rutiere degradate, cu slaba etanşeitate pe cele de beton de ciment realizate în ultimii 5 ani, drumurile pietruite şi de pamant, precum şi pe podurile metalice.

Pe drumurile de nivel I de viabilitate pe timp de iarnă este interzisă răspândirea manuală de materiale antiderapante tratate cu substanţe antiaglomerante sau a materialelor chimice, pentru a se evita formarea de gropi, care pot îngreuna sau periclita desfăşurarea traficului rutier.

Fac excepţie zonele din pante sau rampe unde se amplasează depozite mici pe marginea drumului, pentru a se putea acţiona în situaţii deosebite.

Pe celelalte drumuri, în cazul în care dotarea nu permite împrăştierea mecanizată, se poate împraştia si manual, cu mare atenţie şi cât mai uniform posibil pentru a evita formarea de gropi şi denivelari.

Materialele folosite la combaterea lunecuşului trebuie să îndeplinească o serie de condiţii, după cum urmează:

- sarea nu trebuie să conţină impurităţi mai mult de 4%, umiditatea la depozitare să fie de max. 1% şi să conţină un agent chimic, care să impiedice formarea de bulgări.

Din punct de vedere granulometric ea trebuie să se incadreze în limitele de 0 – 7 mm, având minimum 50% dimensiunea sub 3 mm ;

- nisipul trebuie să fie curat, fără argile, aspru, cu dimensiunea în limita de 0 – 7 mm, în care ponderea fracţiunii peste 1 mm să reprezinte 85%.

Depozitarea materialelor chimice şi antiderapante, încărcarea acestora, amplasarea depozitelor, modul de utilizare şi răspândirea acestora, utilajele şi echipamentele de răspândire a lor, viteza de lucru a acestora, semnalizarea vehiculelor care fac aceste operaţiuni, organizarea acţiunii de răspândire se va face în conformitate cu prevederile din „Îndrumătorul privind prevenirea şi combaterea lunecuşului şi înzăpezirii drumurilor publice”.

La sediul Regiei Autonome Judeţene de Drumuri Argeş R.A se constituie comandamentul de iarna care asigura care functioneaza non stop si este alcatuit din tot personalul acesteia.

Se vor aproviziona la pante şi la bazele de deszăpezire materiale antiderapante după cum urmează:

- nisip = 19.200 to; ( 17.440 to din aprovizionare + 1.760 to din stoc)

- sare = 5.760 t o; ( 5.095 to din aprovizionare + 665 to din stoc)

Utilajele care deservesc această acţiune vor fi deplasate la punctele de sprijin (districte) urmând ca fiecare conducător de utilaj să acţioneze atunci când este cazul pe sectoarele de drum care i-au fost repartizate.

Pentru iarna 2019-2020, în condiţii de iarnă grea, este necesară suma de **9.154.650,49** lei (fara T.V.A.), repartizată proporţional cu lungimea de drumuri de deszăpezit pe fiecare district.

Anexăm alăturat devizul estimativ.

Anexă la programul comun de măsuri pentru menţinerea viabilităţii drumurilor judeţene în sezonul rece 2019-2020.

Sefii de districte care coordonează, supraveghează, monitorizează, informează şi raspund de buna desfăşurare a acestei acţiuni sunt :

|  |  |  |  |  |
| --- | --- | --- | --- | --- |
| **Nr. crt.** | **District** | **Localitate** | **Nume şi prenume** | **Număr telefon** |
| 1. | Piteşti | Piteşti | Dragomir Mihai | 0743.242.331 |
| 2. | Cepari | Cepari | Dovleac Nistor | 0754.057.558 |
| 3. | Băjeşti | Ţiţeşti | Capragiu Gabriel | 0742.277.222 |
| 4. | Căteasca | Căteasca | Pietrosanu Simina | 0740.095.667 |
| 5. | Buzoieşti | Buzoieşti | Burcea Florin | 0721.702.801 |
| 6. | Hârseşti | Hârseşti | Burcea Florin | 0721.702.801 |